Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 8. melléklet az 58/2011. (XI. 24.) NFM rendelethez
Paragraph Index: 1217

(5) Az R. 8. melléklet 3.4–3.5. pontja helyébe a következõ rendelkezés lép: „3.4. A vizsgázó értesítése A vizsga helyérõl és idõpontjáról a vizsgázókat a vizsgaigényt bejelentõ értesíti. Az értesítésnek tartalmaznia kell, hogy a vizsgára a meglévõ vezetõi engedélyt, továbbá a vezetõi engedélyben nem szereplõ kategória megszerzését tanúsító vizsgaigazolást a vizsgázónak magával kell vinnie, és a személyazonosságát igazolnia kell. 3.5. A vizsgára bocsátás feltételeinek ellenõrzése A közlekedési hatóság a jelentkezési lapok átvételét követõen a csatolt mellékletek és a vizsgázó nyilatkozata alapján ellenõrzi, hogy a vizsgázók megfelelnek-e a vizsgára bocsátás feltételeinek. Hiányosság esetén, az érintett vizsgázó a vizsgajegyzõkönyvre nem kerülhet fel, a jelentkezési lapját a mellékletekkel együtt vissza kell adni a képzõ szerv képviselõjének. Amennyiben az okirat bemutatása nem az iskolavezetõ által igazolt másolat csatolásával történik, hanem azt a vizsgázó a közlekedési hatóságnál mutatja be, az okirat számát a jelentkezési lapon kell rögzíteni. Ha a közlekedési hatóság a vizsgázó vizsgára bocsátását kizáró, hitelt érdemlõ adat birtokába jut (közlekedésbiztonsági feltételek megváltozása, PÁV alkalmatlanság, utánképzési kötelezettség stb.), a vizsgázót – a feltételek igazolt teljesítéséig – további vizsgára nem bocsáthatja. Ebben az esetben a vizsgázót írásban értesíteni kell.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes